NaiveNeuron/SloPal huggingface dataset:
Vitteková, Anna, poslankyňa NR SR (2014-06-04):
Ďalej, pán predseda, o prvom pozmeňujúcom návrhu pána poslanca Vašečku nemôžeme hlasovať, keďže sme schválili bod 1 pozmeňujúceho návrhu pána poslanca Kaníka. Budeme teda hlasovať o druhom pozmeňujúcom návrhu pána poslanca Vašečku (amnestie).
Sulík, Richard, predseda NR SR (2010-08-04):
Ďakujem pánovi poslancovi Kollárovi a prosím ho, aby zaujal miesto určené pre spravodajcov. Otváram rozpravu k Programovému vyhláseniu vlády Slovenskej republiky a aj žiadosti o vyslovenie dôvery. Dovoľujem si vás požiadať, pani poslankyne a páni poslanci, ktorí budete mať v rozprave návrhy do uznesenia Národnej rady, aby ste ich odovzdali spravodajcovi písomne vyhotovené a riadne sformulované podľa § 29 ods. 1 zákona o rokovacom poriadku. Do rozpravy sa hlásim ja a následne po mne pán podpredseda Národnej rady Robert Fico. Do rozpravy sa ďalej prihlásili poslanci za poslanecké kluby, a to Kamil Krnáč za poslanecký klub SaS, pani Anna Belousovová za poslanecký klub SNS, pán Pavol Hrušovský za poslanecký klub KDH, pán Jozef Mikuš za poslanecký klub SDKÚ – DS a pán László Solymos za poslanecký klub Most – Híd. Taktiež sú prihlásení ďalší poslanci v počte päťdesiat. Odovzdávam vedenie schôdze pánovi Hortovi. Nech sa páči.
Osuský, Peter, poslanec NR SR (2011-09-13):
Ďakujem pekne, pán predsedajúci. Aj keď som už starší chlap a mal by som nárok na slabšiu pamäť, predsa mi len ešte pamäť dovolí spomenúť si, keďže som mal tú možnosť do februára tohto roku pôsobiť ako prorektor Univerzity Komenského, že v časoch, keď bol ministrom pán poslanec Mikolaj, si nijak nemôžem spomenúť na to, že by faktúry eurofondov dochádzali do 10 dní. Nijak si neviem spomenúť na to, že by sa žiaci nedostali do školy, pretože vchody do škôl boli zatarasené novými učebnicami akéhokoľvek predmetu, ktoré, samozrejme, boli k dispozícii všetkým v neprebernom množstve. Keď sa zamyslím nad plačom nad financovaním školstva, tak by človek musel mať očividne celkom jasno v tom, že táto vláda vedená premiérkou Radičovou znížila učiteľom plat na polovičku alebo možno na tretinu toho, čo dostávali v blahobytnom období do roku 2010. Mám teda sumárne pocit, že ako sudca prichádza minister vytýkať veci, ktoré boli za jeho časov úplne iné, super fungujúce a dobré. A tu by som rád zdôraznil, že dva roky bolo na zvýšenie podielu financovania vedy a výskumu z HDP zlaté obdobie prosperity, kdežto táto vláda má na krku vykrývanie dlhov, ktoré nespôsobila, a preto by som rád volal vystupujúcich k dobrej pamäti.
P. Hrušovský, podpredseda NR SR: (2002-06-19):
Hlasujeme. (Smiech.) A. Juriš, poslanec: Ale chceme prijať 19, ktorá je lepšia.
Hort, Milan, podpredseda NR SR (2011-02-01):
S faktickou poznámkou na vystúpenie pána poslanca sa hlási pani poslankyňa Sabolová. Ako jediná. Uzatváram možnosť vystúpiť s faktickou poznámkou. Slovo má pani poslankyňa Sabolová, nech sa páči.
Bugár, Béla, podpredseda NR SR (2011-10-19):
Pán poslanec, mali by ste informovať Národnú radu o prerokovaní tohto návrhu v jednotlivých výboroch. Máte asi spravodajskú informáciu alebo správu. Ak to nemáte, tak preruším rokovanie.
Ďurica, Ondrej, poslanec NR SR (2021-09-22):
Ďakujem za slovo. Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Danko, Andrej, predseda NR SR (2016-05-19):
Pýtam sa, vážené poslankyne, poslanci, či každý poslanec využil svoje právo hlasovať. (Reakcie z pléna.) Áno. Vyhlasujem tajné hlasovanie za skončené. Prosím overovateľov, aby sa ujali svojej funkcie. Vyhlasujem prestávku. (Prestávka.) (Po prestávke.)
Paška, Pavol, predseda NR SR (2014-06-25):
Viete termín konkrétny, pán poslanec?
Kollár, Boris, predseda NR SR (2021-10-07):
Prosím, prezentujme sa a hlasujeme. (Hlasovanie.) Prítomných 126 poslancov, za 79, proti 44, zdržali sa 3. Aj tento návrh sme schválili.
Grendel, Gábor, podpredseda NR SR (2020-12-04):
Ďakujem, pán minister, prosím, zaujmite miesto pre navrhovateľov. Teraz dávam slovo členovi výboru pre hospodárske záležitosti pánovi poslancovi Ľubošovi Krajčírovi, aby informoval Národnú radu o výsledku prerokovania návrhu vlády vo výbore.
B. Bugár, podpredseda NR SR: (2004-03-02):
J. Malchárek, poslanec: Ďakujem, pán predsedajúci. Prosím v mene troch poslaneckých klubov ANO, KDH, SDKÚ o 15-minútovú prestávku pred hlasovaním na poradu poslaneckých klubov. Ďakujem.
Jurinová, Erika, podpredsedníčka NR SR (2015-06-30):
Ďakujem pekne, pán minister. Záverečné slovo, pán spravodajca, chcete mať? Nie. Prerušujem rokovanie o tomto bode programu a zo série posledný bod z dielne ministerstva financií, pristúpme teda k rokovaniu o Programe stability Slovenskej republiky na roky 2015 až 2018 . Materiál má parlamentnú tlač 1541, správa výborov má tlač 1541a. Opäť dávam slovo podpredsedovi vlády a ministrovi financií Petrovi Kažimírovi a prosím ho, aby materiál uviedol.
Kollár, Boris, poslanec NR SR (2019-09-11):
Ďakujem pekne. Ja by som chcel len k tomuto všetkému pripomenúť, že je tu jeden veľký problém, že tunak sa dohodli čelní predstavitelia SNS a MOST – HÍD, pritom pán Pellegrini povedal jasne, že príde, musí prísť k nejakej dohode medzi MPRV a ministerstvom životného prostredia a vlastníkmi a správcami pozemkov v chránených územiach. A tunak sme, vidíme, že dohodli sa len títo čelní predstavitelia. Celý slovenský vidiek vlastníkov a správcov hodili cez palubu. K dohode nedošlo. K novele nebola realizovaná korektná odborná ani verejná diskusia. S neštátnymi vlastníkmi, ktorí vlastnia viac ako 1 milión hektárov lesov, sa nikto konkrétne nebavil. Pritom vlastnia viac ako 50 percent výmery lesov Slovenska. Hodiť súkromných vlastníkov pri prerokovaní tak dôležitého zákona cez palubu si v súčasnosti nedovolí žiadna krajina Európskej únie. Pritom novela má 203 novelizačných ustanovení. Preto súhlasím s tým, ktoré už tunak bolo povedané. Odložme to, tento navrhovaný zákon a prerokujme to s absolútnou pokorou a s účastníkom všetkých týchto ľudí. Lebo skutočne tunak si treba uvedomiť, že máme tunak, na ministerstve životného prostredia sa nevysporiadali s pripomienkami k novele. V SLOV-LEX-e je ich v novele zákona 915. Neboli akceptované pripomienky, Odborový zväz lesy, drevo, voda, ani Združenie zamestnávateľov lesného hospodárstva na Slovensku. Na pripomienkovanie boli k dispozícii dva materiály. Pričom samo ministerstvo na otázky, teraz, pardon, boli dva materiály. Prax bola taká, že počas pripomienkového konania sa novela niekoľkokrát menila, dokonca v jednom dni dvakrát, čo hraničí až s protiústavným postupom tvorby novely. Absolútne chcem poukázať na to, že tunak máme 1 milión hektárov súkromných vlastníkov teda lesov, ktorým je bránené vykonávať činnosť aj týmto zákonom o ochrane prírody. S nimi sa nikto... (Prerušenie vystúpenia časomerom.)
Hrnčiar, Andrej, podpredseda NR SR (2017-02-02):
Poprosím o väčší kľud v rokovacej sále, aby pán minister mohol nerušene hovoriť.
Blanár, Juraj, podpredseda NR SR (2023-06-27):
Teraz v rozpravy vystúpi pani poslankyňa Tabák, po nej sa pripraví pán poslanec Milan Kuriak, ktorý je posledný prihlásený do rozpravy. Nech sa páči, pani poslankyňa Tabák, máte slovo.
Jurzyca, Eugen, poslanec NR SR (2017-09-07):
Ďakujem pekne. Edo Heger, dobrá robota, vidno, že si si dal záležať, aj si prišiel s nejakými novými vecami a tam mám jednu otázku. Tá štatistika, že technické príčiny spôsobujú 10 % nehôd v Nemecku a menej než 1 % u nás, tá ma teda ohromila, tak som sa chcel opýtať, že aký je zdroj tej informácie, pretože veľmi rýchlo som si pozeral Google, nenašiel som to, tak ťa chcem poprosiť o ten zdroj. Ďakujem.
Horecký, Ján, dočasne poverený minister školstva, vedy, výskumu a športu SR (2023-02-09):
Vážený pán predsedajúci, vážený poslanec, ďakujem za slovo a otázku. Vychádzam z predpokladu, že otázka pána poslanca sa vzťahuje na vysielanie pracovníkov v Spojenom ústave jadrových výskumov v Dubne, ktorý je medzinárodnou medzivládnou organizáciou registrovanou v OSN a nachádza sa na území Ruskej federácie. V takom prípade môžem potvrdiť, že aktuálne bolo v súlade s uznesením vlády Slovenskej republiky pozastavené členstvo Slovenskej republiky v tejto organizácii a v tej súvislosti boli zo strany Slovenskej republiky pozastavené na dobu neurčitú vyslania slovenských vedeckých pracovníkov na krátkodobé a dlhodobé pobyty v Spojenom ústave jadrového výskumu a zároveň k 15. júnu 2022 boli ukončené zmluvy vyslaných vedeckých pracovníkov v rámci Spojeného ústavu jadrového výskumu v Dubne. Avšak nie všetci pracovníci sa pri skončení vyslania rozhodli pre návrat, no tí, ktorí sa rozhodli napriek ukončeniu zmluvného pomeru zo strany Slovenska zostať na území Ruskej federácie a uzavrieť pracovnú zmluvu so Spojeným ústavom jadrového výskumu v Dubne alebo s inou organizáciou, tak urobili ako súkromné fyzické osoby, nie sú evidovaní ako vyslaní na pracovnú cestu naším ministerstvom. Ministerstvo školstva takýmto osobám neposkytuje žiadnu podporu, ktorá by mohla byť interpretovaná ako vyslanie. Vážený pán poslanec, ďakujem za pozornosť a otázku.
Schlosár, Rastislav, poslanec NR SR (2022-03-18):
Toto je presne to, čo má na mysli generálny prokurátor Slovenskej republiky Maroš Žilinka, keď v tých svojich tridsiatich piatich zásadných pripomienkach pri okupačnej zmluve, ako ju nazývame my, hovoril o tom, že táto zmluva vytvára zo slovenských občanov občanov druhej kategórie. Na jednej strane samé výhody, samé úľavy pre amerických vojakov a ich vojenský personál a proste tých, ktorí sem prídu, a na druhej strane povinnosti pre slovenských občanov. Ja si myslím, že takéto niečo, a budeme o tom ešte dneska hovoriť, lebo tie úľavy a tie zvýhodnenia amerických vojakov sa netýkajú len tejto ekonomickej alebo hospodárskej oblasti, ale týkajú sa aj iných oblastí, ako napríklad trestné právo, ale každopádne je nemysliteľné, aby na našom vlastnom území mali akíkoľvek cudzinci nejaký vojenský personál, nejakí vojaci väčšie práva alebo väčšie úľavy, výhody, ako majú naši vlastní slovenskí občania. Práve tento zákon má tento neprijateľný stav aspoň v tejto jednej oblasti napraviť.
Klus, Martin, podpredseda NR SR (2019-12-05):
Ďakujem, pani ministerka. Prípadne sa pýtam aj ostatných členov vlády, či majú ambíciu zaujať postoj k niektorej z prednesených interpelácií. Predpokladám, že nie. Vyhlasujem teda tento bod programu za skončený. A keďže to bol posledný bod programu, pred tým, ako sme sa všeobecne zhodli na termíne hlasovania o 16.00 hodine, tak do 16.00 hodiny vyhlasujem prestávku. (Prestávka.) (Po prestávke.)
Grendel, Gábor, podpredseda NR SR (2020-05-19):
Pani poslankyňa Kavecká.
Kollár, Boris, predseda NR SR (2021-11-09):
S ďalšou faktickou poznámkou vystúpi pani poslankyňa Záborská.
Malatinec, Roman, poslanec NR SR (2023-12-20):
Pán predsedajúci, teraz môžeme pristúpiť k hlasovaniu o návrhu pána poslanca Dostála, aby Národná rada Slovenskej republiky nepokračovala v rokovaní o návrhu zákona.
Bihariová, Irena, poslankyňa NR SR (2024-01-23):
Ďakujem za slovo. No, ja sa úprimne teším, že sa pani poslankyni Kolíkovej podarilo skoncentrovať mnoho z tých naozaj právnych anomálií, a ja by som teda možno doplnila ešte také dve zaujímavé. Totižto pokiaľ ide o ukladanie pokút za ekonomicko-hospodársku trestnú činnosť, resp. tie trestné činy z týchto hláv, tak v prípade, ak ide o trestné činy, pri ktorých bola spôsobená menšia škoda, povedzme pri krádežiach alebo, ja neviem, niekto vykradol pivnicu a kočikáreň a neviem čo, tak tieto osoby v zásade nebudú spôsobilé uhradiť pokutu, pretože zámožní ľudia, samozrejme, nechodia vykrádať, ja neviem, nechodia kradnúť bicykle, áno? Tak u nich nebude tento trest vymožiteľný. A ak pôjde o páchateľov, ktorí konajú rozsiahlu ekonomickú trestnú činnosť, tak my nevieme vlastne vylúčiť, že či tá pokuta, ktorou nám uhrádzajú odhalený skutok, nepochádza z inej trestnej činnosti, ktorá ešte nie je odhalená. Čiže my sme vytvorili úžasnú, efektívnu, dokonalú schému pre legalizáciu príjmu z trestnej činnosti, že to je nevídané, hej? A tá druhá anomália. Totižto k tomu náv... v tom návrhu je pridaná nová poľahčujúca okolnosť pre páchateľa, a síce že ak sa vedie trestné stíhanie alebo vyšetrovanie toho skutku neprimerane dlho, pozor, skutku, nie osoby, tak ten teda, ktorý je aktuálne z toho skutku obvinený, môže toto namietať, že to je vlastne dôvod na poľahčujúcu okolnosť. Takže predstavte si, že vy máte ako vyšetrovateľ alebo prokurátor rozsiahly prípad, ktorý musíte dlhodobo rozrábať, konečne sa dopracujete k osobe, voči ktorej môžte vzniesť obvinenie, a ona prvé, čo spraví, že jej to poslúži ako poľahčujúca okolnosť len preto, lebo sa viedlo dlhodobo vyšetrovanie, ale ona bola len krátko obvinená.
V. Veteška, podpredseda NR SR: (2007-03-28):
Pán Hrušovský má slovo.
Choma, Igor, poslanec NR SR (2014-12-09):
Ďakujem pekne. Výbor pre verejnú správu dnes o 13.10 h. Ďakujem.
Paška, Pavol, predseda NR SR (2012-11-20):
Vážené pani poslankyne, vážení páni poslanci, včera pre neuznášaniaschopnosť som odložil začiatok 10. schôdze nadnes ráno. Poprosím vás o prezentáciu, aby sme zistili, či budeme dnes uznášaniaschopní. Poprosím vás, zrušte túto prezentáciu. Skontrolujte si, dámy a páni, či hlasovacie zariadenie vás zaregistrovalo. Takže ešte raz, prezentujeme sa, prosím vás. (Prezentácia.) Prítomných je 66 poslancov. Národná rada nie je uznášaniaschopná. Takže skúsime to ešte raz o hodinu. Ak nebudeme uznášaniaschopní, budem musieť 10. schôdzu ukončiť a postupovať v zmysle zákona o rokovacom poriadku. Ďakujem. (Prerušenie schôdze o 9.05 hodine.) (Pokračovanie schôdze o 10.00 hodine.)
Mihalik, Marcel, poslanec NR SR (2022-05-04):
Ďakujem, pán predseda, za slovo. Vážený pán predseda, v rozprave nevystúpil žiaden poslanec a spoločná správa neobsahuje žiadne pozmeňujúce ani doplňujúce návrhy. Pán predseda, sme v treťom čítaní, otvorte, prosím, rozpravu.
V. Mečiar, poslanec: (2010-05-26):
Váš výklad práva je v tomto smere chybný práve v tom, že nerešpektujete, že to sú úkony, ktoré robia občania, a neviete im zabrániť. Tým vzniká fakticky stav. V tom je rozdiel medzi vaším a naším chápaním práva, preto ten stav, kedy vznikne občianstvo iného štátu, vzniká na základe rozhodnutia občana, dôsledky tohto kroku pre náš štát eliminujeme tým, že neuznávame ten krok ako založenie nového štátneho občianstva na území Slovenskej republiky. To je všetko, viacej nemôžeme urobiť. Čiže ten výklad, ktorý vy robíte, je nedosiahnuteľný. Rozumiem, čo chcete povedať, len idete zlou cestou. To je to isté ako na železnici, keď je tam to tupé miesto, tupík sa to volá, keď narazí do toho a nemá východisko, slepá koľaj. Tak preto sa nedá váš návrh akceptovať. Pokiaľ ide o tieto závery, ešte raz: Rovnosť občanov, úcta k občanom, ochrana občanov – zmysel tohto zákona. Kto chce inak, inde, myslí, že je to lepšie, úcta k jeho slobodnému rozhodnutiu, že môže tak, ale dôsledky sú také, aké tento zákon a ďalšie zákony predvídajú.
Ježík, Jozef, poslanec NR SR (2019-01-30):
Ďakujem. Vážený pán predsedajúci, vážená pani ministerka, vážené pani poslankyne, páni poslanci, dovoľte, aby som vás informoval o prerokovaní tohto návrhu zákona vo výboroch Národnej rady. Národná rada Slovenskej republiky uznesením č. 1513 zo 4. decembra 2018 pridelila predmetný návrh zákona na prerokovanie ústavnoprávnemu výboru, výboru pre sociálne veci, výboru pre obranu a bezpečnosť a výboru pre ľudské práva a národnostné menšiny. Určila zároveň ústavnoprávny výbor ako gestorský výbor a lehoty na prerokovanie predmetného vládneho návrhu zákona v druhom čítaní vo výboroch. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Výbory, ktorým bol návrh zákona pridelený, ho prerokovali a odporúčali ho schváliť. Z uznesení výborov vyplýva deväť pozmeňujúcich a doplňujúcich návrhov. Gestorský výbor odporúča o všetkých pozmeňujúcich návrhoch hlasovať spoločne s odporúčaním schváliť. Gestorský výbor taktiež odporúča Národnej rade návrh zákona schváliť ako celok, a to v znení uvedených pozmeňujúcich a doplňujúcich návrhov. Spoločná správa výborov o prerokovaní návrhu zákona bola schválená uznesením ústavnoprávneho výboru č. 561 z 29. januára 2019. Týmto uznesením ma výbor ako spoločného spravodajcu poveril, aby som na schôdzi Národnej rady informoval o výsledku rokovania výborov a pri rokovaní o návrhu zákona predkladal návrhy v zmysle príslušných ustanovení zákona o rokovacom poriadku Národnej rady. Pán predsedajúci, môžete otvoriť rozpravu.
Zmajkovičová, Renáta, podpredsedníčka NR SR (2014-03-20):
Ďakujem, pán minister. Ďalšiu otázku položil pán poslanec Gábor Gál ministrovi dopravy, výstavby a regionálneho rozvoja Slovenskej republiky Jánovi Počiatkovi. Otázka znie: „Pán minister, pri výjazde z diaľnice D1 na Senec sa tvoria dlhé kolóny motorových vozidiel, ktoré chcú zísť z diaľnice. Vozidlá stoja ďaleko pred odbočovacím pruhom priamo v pravom jazdnom pruhu diaľnice, kde bránia ostatným vozidlám v plynulom prechode a ohrozujú tak plynulosť a bezpečnosť cestnej premávky. Ako plánujete riešiť túto dopravnú situáciu?“ Pán minister, nech sa páči.
Grendel, Gábor, podpredseda NR SR (2023-02-01):
V rozprave vystúpi ako posledný ústne prihlásený pán poslanec Blaha.
Hort, Milan, podpredseda NR SR (2010-12-09):
Pán poslanec, máte potrebu dať doplňujúcu otázku? Nech sa páči.
Mihál, Jozef, podpredseda vlády a minister práce, sociálnych vecí a rodiny SR (2010-10-13):
Dobrý deň. Vážený pán predsedajúci, vážené panie poslankyne, vážení páni poslanci, vážení prítomní, cieľom vládneho návrhu zákona o dotáciách v pôsobnosti Ministerstva práce, sociálnych vecí a rodiny Slovenskej republiky je podporovať vybrané oblasti sociálnej sféry, ktoré si vyžadujú svojou povahou a aktuálnosťou podporu. Návrh zákona upravuje jednotlivé druhy dotácií, ich účel, podmienky ich poskytnutia a zároveň sleduje maximálnu hospodárnosť a efektívnosť použitia dotácií. Druhy dotácií sú navrhované tak, aby zodpovedali zmenám v právnych oblastiach, v sociálnej oblasti, predovšetkým v oblasti sociálnych služieb, sociálnoprávnej ochrany detí a sociálnej kurately, štátnej sociálnej podpory a pomoci v hmotnej núdzi. Zvyšuje sa adresnosť podpory prostredníctvom dotácií a jednoznačne sa upravujú aj oprávnení žiadatelia. Návrh zákona v poskytovaní dotácií zachováva už osvedčené mechanizmy podpory, najmä podporu terénnej sociálnej správe, rozvoj sociálnych služieb a opatrení v prirodzenom prostredí, podporu sociálnej integrácie osôb s ťažkým zdravotným postihnutím, podporu sociálnej inklúzie ohrozených detí, podporu rozvoja nedostatkových sociálnych služieb a opatrení sociálnoprávnej ochrany detí a sociálnej kurately. Návrh zákona nemá za cieľ riešiť finančné povinnosti za zodpovedné subjekty a dôraz kladie na podporu nedostatkových a absentujúcich nástrojov sociálnej politiky, najmä na podporu špecializovaného sociálneho poradenstva, sociálnej rehabilitácie, nízkoprahových zariadení a podporu sociálnych služieb pre rodiny s deťmi. V záujme transparentnosti sa ustanovuje povinnosť Ministerstva práce, sociálnych vecí a rodiny Slovenskej republiky zverejniť na svojom webovom sídle podrobné podmienky a postup pri posudzovaní žiadostí o dotácie, ktorých poskytovanie je v jeho pôsobnosti, ako aj postup schvaľovania poskytnutia dotácií. Ministerstvo práce, sociálnych vecí a rodiny Slovenskej republiky na svojom webovom sídle bude zverejňovať aj zoznam schválených dotácií a ich sumu, ako aj zoznam neschválených dotácií s dôvodom ich neschválenia. Na dotácie podľa vládneho návrhu zákona nie je právny nárok. Dotácie budú poskytované v rámci schválených limitov, výdavkov kapitoly ministerstva na jednotlivé rozpočtové roky. Ďakujem.
Paška, Pavol, predseda NR SR (2014-06-10):
Vyhlasujem rozpravu za skončenú. Predpokladám, že už pán navrhovateľ nechce využiť svoje právo. Pán spravodajca? Nie, prerušujem rokovanie o tomto bode programu. Budeme pokračovať prvým čítaním o návrhu pánov poslancov Jozefa Kollára a Jozefa Viskupiča na vydanie zákona o informáciách v záležitostiach Európskej únie a o zmene a doplnení zákonov. Je to tlač 972. Pán poslanec Kollár uvedie tento návrh zákona. (Rokovanie o návrhu poslancov Národnej rady Slovenskej republiky Jozefa Kollára a Jozefa Viskupiča na vydanie zákona o informáciách v záležitostiach Európskej únie a o zmene a doplnení niektorých zákonov , tlač 972.)
Danko, Andrej, predseda NR SR (2018-03-23):
Pani poslankyňa Kaščáková.
Laurenčík, Milan, podpredseda NR SR (2020-04-07):
Ďakujem. Na vaše vystúpenie evidujem 15 faktických poznámok. Posledný bude pán poslanec Kuffa. Nech sa páči, pán poslanec Suja.
Vörös, Péter, poslanec NR SR (2017-03-24):
Vážený pán predsedajúci, vážené panie poslankyne, vážení páni poslanci, vážení prítomní, v súlade s § 73 zákona o rokovacom poriadku som bol určený Výborom Národnej rady pre vzdelávanie, vedu, mládež a šport za spravodajcu k návrhu uvedeného zákona, tlač 464. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet, Výbor Národnej rady Slovenskej republiky pre sociálne veci a Výbor Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem Výbor Národnej rady pre vzdelávanie, vedu, mládež a šport. Odporúčam, aby predmetný návrh zákona v druhom čítaní výbory prerokovali do 5. mája 2017 a gestorský výbor do 9. mája 2017. Prosím, pán predsedajúci, otvorte všeobecnú rozpravu.
Drucker, Tomáš, minister zdravotníctva SR (2017-11-28):
Ďakujem veľmi pekne. Vážený pán predseda, vážená pani podpredsedníčka, páni predsedovia, podpredsedovia, vážené dámy poslankyne, páni poslanci, dostalo sa mi tej cti zastúpiť pána ministra financií pri predložení tohto návrhu vládneho zákona. Budem citovať úvodné slovo. Vážený pán predseda a vážené panie poslankyne, vážení páni poslanci, vláda Slovenskej republiky ma poverila uviesť návrh vlády na skrátené legislatívne konanie o vládnom návrhu o platových pomeroch niektorých ústavných činiteľov Slovenskej republiky v znení neskorších prepisov a ktorým sa dopĺňajú niektoré zákony. Predkladaným návrhom sa reaguje na súčasnú ekonomickú situáciu a stav verejných financií. Navrhuje sa ponechanie platových pomerov a poslancov Národnej rady Slovenskej republiky, prezidenta, členov vlády, predsedu a podpredsedov Najvyššieho kontrolného úradu, riaditeľa Národného bezpečnostného úradu, štátnych zamestnancov vo verejnej funkcii, v služobnom úrade, ktorým je ministerstvo, členom rady pre štátnu službu, vedúcich ostatných ústredných orgánov štátnej správy, komisára pre deti a komisára pre osoby so zdravotným postihnutím na úrovni ustanovenej na rok 2017. Táto úprava sa nevzťahuje na generálneho prokurátora, predsedu Súdnej rady Slovenskej republiky, sudcov Ústavného súdu Slovenskej republiky, ostatných sudcov, ako aj prokurátorov, ktorých platové pomery sú naviazané na platové pomery sudcov. Naliehavosť prijatia navrhovanej právnej úpravy vyplýva z požiadavky a záujmu konsolidovať verejné financie, schválením navrhovanej úpravy sa predpokladá dosiahnutie úspory vo výške 4,1 mil. eur. Na základe uvedených skutočností je potrebné podľa § 89 ods. 1 zákona Národnej rady Slovenskej republiky o rokovacom poriadku Národnej rady Slovenskej republiky z dôvodu hrozby značných hospodárskych škôd navrhnúť Národnej rade Slovenskej republiky, aby sa uzniesla na skrátenom legislatívnom konaní o vládnom návrhu zákona, ktorým sa dopĺňa zákon č. 120/1993 Z. z. o platových pomeroch niektorých ústavných činiteľov. Verím, že návrh vlády na skrátené legislatívne konanie získa vašu podporu. Ďakujem. (Ruch v sále.)
Kollár, Boris, doterajší predseda NR SR (2023-10-25):
Vážení kolegovia, prosím, aby ste každý zaujali svoje miesto v sále, o malú chvíľu budeme začínať. Prosím, keby každý prišiel do sály a zaujal miesto. (Krátka pauza. Zaznievanie gongu.) Vážené pani poslankyne, vážení páni poslanci, podľa § 13 ods. 3 písm. a) zákona č. 63/1993 Z. z. o štátnych symboloch Slovenskej republiky a ich používaní v znení neskorších predpisov zaznie teraz štátna hymna Slovenskej republiky. (Štátna hymna Slovenskej republiky.) Ďakujem. Vážená Národná rada Slovenskej republiky, vážené pani poslankyne, páni poslanci, otváram ustanovujúcu schôdzu Národnej rady Slovenskej republiky IX. volebného obdobia, na ktorej vás všetkých vítam. Pani poslankyne, páni poslanci, prezidentka Slovenskej republiky v súlade s príslušnými článkami Ústavy Slovenskej republiky zvolala na dnešný deň ustanovujúcu schôdzu Národnej rady Slovenskej republiky, ktorej poslanci boli zvolení vo voľbách konaných 30. septembra 2023. Ustanovujúca schôdza Národnej rady Slovenskej republiky sa riadi programom, ktorý vyplýva z § 3 až 15 zákona o rokovacom poriadku Národnej rady. Program je uvedený v pozvánke na ustanovujúcu schôdzu. Jej príprave predchádzalo v súlade s rokovacím poriadkom stretnutie a rokovanie predsedov politických strán a politických hnutí zastúpených v Národnej rade. Prvým bodom programu je skladanie sľubu poslancov Národnej rady Slovenskej republiky . Podľa čl. 75 ods. 1 Ústavy Slovenskej republiky poslanec skladá na ustanovujúcej schôdzi sľub. Chcem uviesť, že poslankyne Jana Vaľová a Anna Záborská požiadali o ospravedlnenie svojej neúčasti na ustanovujúcej schôdzi, a preto sľub zložia na schôdzi Národnej rady, na ktorej sa zúčastnia po prvý raz. Znenie sľubu je uvedené v ústave. Pri skladaní sľubu poslancov budeme postupovať tak, že po verejnom prečítaní textu sľubu poslanec položí pravú ruku na ústavu, povie slovo „sľubujem“ a podá mi ruku. Svojím podpisom potvrdí zloženie sľubu. Ako prví zložia sľub poslanci, doterajší podpredsedovia Národnej rady Juraj Blanár a Gábor Grendel. Po nich budú skladať sľub postupne poslanci od prvého radu po celej šírke rokovacej sály až po posledný rad. Poslanci, ktorí zložia sľub, sa vždy zaradia na koniec radu, v ktorom majú svoje miesto, s tým, že budú postupovať tak, až zaujmú miesto určené im podľa zasadacieho poriadku. Podpredseda Národnej rady pán Peter Pčolinský bude postupne uvádzať mená poslancov skladajúcich sľub. Rád by som vás ešte upozornil, že podľa čl. 75 ods. 2 ústavy odmietnutie sľubu alebo sľub s výhradou má za následok stratu mandátu. Teraz pristúpime k skladaniu sľubu. Žiadam prítomných, aby počas celého slávnostného aktu skladania sľubu stáli. Ďakujem. Teraz poprosím ešte pána podpredsedu Národnej rady Slovenskej republiky Petra Pčolinského, aby prečítal mená, ústavné znenie sľubu a ústavné znenie sľubu poslanca Národnej rady.
Šeliga, Juraj, poslanec NR SR (2021-12-10):
Druhé skrátené, hlasovanie o ňom, prvé čítanie druhého skráteného, hlasovanie a takto tieto tri? To znamená, že vždy po skrátenom budeme hlasovať?
Viskupič, Marián, poslanec NR SR (2022-09-27):
Ďakujem pekne. Kolegom z finančného výboru pripomínam, že máme zasadnutie dnes o 12.00 h. To znamená ihneď po skončení rokovania pléna.
T. Cabaj, podpredseda NR SR: (2009-12-03):
Panie poslankyne, poslanci, chcem sa spýtať, udelil som slovo podpredsedovi Hortovi v rozprave. Nevystúpil. Pán podpredseda, vystúpite, alebo nevystupujete? Takže priestor je pre vás, aby ste vystúpili. Ak nevystupujete, vyhlasujem rozpravu za skončenú. Chcem sa spýtať pána navrhovateľa, či sa chce k rozprave vyjadriť. Pán minister, chcete sa k rozprave vyjadriť? Pán spravodajca nie. Prerušujem rokovanie o tomto bode programu. (Potlesk.) Pani poslankyne, poslanci, teraz procedurálne návrhy. Pán poslanec Bugár.
Hrnčiar, Andrej, podpredseda NR SR (2018-06-13):
Pán poslanec Klus.
Bugár, Béla, podpredseda NR SR (2019-10-16):
Na vystúpenie pani poslankyne s faktickými poznámkami traja. Pani poslankyňa Gaborčáková.
Hrnčiar, Andrej, podpredseda NR SR (2018-10-18):
O slovo požiadal navrhovateľ. Nech sa páči, pán minister, máte slovo.
P. Farkas, poslanec: (2001-12-13):
J. Migaš, predseda NR SR: Budeme hlasovať o bode č. 4. Výbor odporúča neschváliť tento bod. Hlasujeme o bode č. 4 zo spoločnej správy na strane 25. (Hlasovanie.) Prítomných je 131 poslancov, za 52, proti 25, zdržalo sa 50, nehlasovali 4. Tento pozmeňujúci návrh sme neschválili. Ďalší.
Glváč, Martin, podpredseda NR SR (2019-05-21):
Pani poslankyňa Blahová.
Jurinová, Erika, podpredsedníčka NR SR (2012-10-29):
Vážené panie poslankyne, páni poslanci, budeme pokračovať v rokovaní o návrhu poslancov Národnej rady Slovenskej republiky Lucie Nicholsonovej, Juraja Drobu a Martina Poliačika na vydanie zákona o registrovanom partnerstve a o zmene a doplnení niektorých zákonov . Budeme pokračovať teda v rozprave. A bude pokračovať pán poslanec Branislav Škripek. Nech sa páči.
Danko, Andrej, podpredseda NR SR (2024-02-28):
S reakciou pán poslanec Dostál.
Doležal, Andrej, minister dopravy a výstavby SR (2021-05-06):
Ďakujem pekne. Vážený pán predsedajúci, dovoľte a, vážený pán poslanec, dovoľte, aby som odpovedal v mene ministerky spravodlivosti. „Ako ministerke spravodlivosti mi neprináleží predkladať vláde slo... vláde návrhy na voľbu predsedu alebo predsedníčky Úradu na ochranu osobných údajov Slovenskej republiky. Uvedené platí o to viac, že v doterajšej histórii tohto úradu minister spravodlivosti alebo ministerka spravodlivosti nikdy takýto personálny návrh vláde nepredkladali. Uvedomujem si však, že je potrebné, aby na, aby Úrad na ochranu osobných údajov Slovenskej republiky mal riadne ustanoveného predsedu a podpredsedu, preto z mojej pozície budem od svojich koaličných partnerov žiadať, aby sa situácia zmenila čo najskôr. Faktom je, že Úrad na ochranu osobných údajov Slovenskej republiky neprestal vykonávať svoju pôsobnosť, rovnako neprestali platiť právne predpisy v oblasti ochrany osobných údajov, preto sa neobávam o to, že by základné práva a slobody občanov prestali byť chránené. Súčasne, samozrejme, platí, že je veľmi dôležité, kto danú inštitúciu vedie, vedie s ohľadom aj na dosahovanie určitej kvality výkonu kompetencií danej inštitúcie, s čím súvisí aj dôveryhodnosť verejnej... verejnosti v danú inštitúciu. Z tohto dôvodu urobím z mojej pozície kroky, aby sa daná pozícia obsadila.“ Ďakujem, skončil som.
Bugár, Béla, podpredseda NR SR (2017-03-22):
Otváram možnosť sa prihlásiť ústne do rozpravy. Pýtam sa, či sa hlási niekto. Nie, vyhlasujem rozpravu za skončenú. Pán minister, chcete zaujať stanovisko? Nech sa páči, máte slovo.
Grendel, Gábor, podpredseda NR SR (2020-06-04):
Pán poslanec, nerád vás prerušujem, ale o 17.00 hod. by sme mali pristúpiť k hlasovaniu. Budete pokračovať ešte vo vystúpení? Ďakujem. Vyhlasujem päťminútovú prestávku. (Zaznievanie gongu.) (Päťminútová prestávka.) (Po prestávke.)
Poliačik, Martin, poslanec NR SR (2013-05-21):
Ďakujem, pán predseda. V rozprave k tomuto návrhu vystúpil jeden poslanec, pán poslanec Hlina. Nepodal žiadny návrh, preto vás prosím, aby ste dali hlasovať o tom, že Národná rada podľa § 73 ods. 3 písm. c) rokovacieho poriadku prerokuje predložený návrh zákona v druhom čítaní.
Laššáková, Jana, podpredsedníčka NR SR (2012-12-18):
Nech sa páči, pán poslanec Hrnčiar.
Viskupič, Marián, poslanec NR SR (2023-02-01):
Ďakujem pekne za slovo, pán predsedajúci. Vážený pán poverený premiér, vážené kolegynky, kolegovia, dovoľte mi, aby som v zmysle § 73 ods. 1 rokovacieho poriadku Národnej rady vystúpil v prvom čítaní ako spravodajca k uvedenému návrhu zákona. Predseda NR SR posúdil uvedený návrh podľa § 70 ods. 1 zákona NR SR o rokovacom poriadku a podľa legislatívnych pravidiel a zaradil ho na rokovanie 78. schôdze Národnej rady Slovenskej republiky. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbor pre financie a rozpočet a rovnako aj Ústavnoprávny výbor Národnej rady Slovenskej republiky. Za gestorský výbor navrhujem výbor pre financie a rozpočet. Zároveň odporúčam, aby výbory uvedený návrh zákona prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky. Pán predsedajúci, prosím, otvorte rozpravu k uvedenému návrhu zákona. Ďakujem pekne.
Jurinová, Erika, podpredsedníčka NR SR (2014-11-08):
Na vaše vystúpenie, pán minister, chce reagovať osem poslancov. Uzatváram možnosť prihlásiť sa faktickou poznámkou. Je tam viac poslancov, deväť pravdepodobne. Uzatváram možnosť prihlásiť sa. Pán poslanec Chren, nech sa páči.
Soboňa, Juraj, poslanec NR SR (2019-03-28):
Vážená pani podpredsedníčka, vážené pani poslankyne, vážení páni poslanci, dovoľte mi uviesť informáciu o prerokovaní predmetného návrhu na prijatie uznesenia Národnej rady v gestorskom výbore Národnej rady Slovenskej republiky pre ľudské práva a národnostné menšiny. V súlade s rozhodnutím predsedu Národnej rady č. 1479 výbor prerokoval návrh uznesenia Národnej rady na svojej 52. schôdzi 27. marca 2019. Gestorský výbor neprijal uznesenie, nakoľko predložený návrh uznesenia nezískal podporu nadpolovičnej väčšiny poslancov. Vážená pani predsedajúca, otvorte, prosím, rozpravu. Ďakujem.
Viskupič, Jozef, poslanec NR SR (2010-11-04):
Ďakujem, pán predsedajúci, vážené kolegyne, vážení kolegovia, dovolím si predložiť návrh na uznesenie Národnej rady Slovenskej republiky k návrhu vlády Slovenskej republiky na skrátené legislatívne konanie o vládnom návrhu zákona o Rozhlase a televízii Slovenska a o zmene a doplnení niektorých zákonov, tlač 168. Národná rada Slovenskej republiky podľa § 89 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, vyslovuje súhlas s tým, že vládny návrh zákona o Rozhlase a televízii Slovenska a o zmene a doplnení niektorých zákonov, tlač 168, prerokuje v skrátenom legislatívnom konaní.
P. Hrušovský, predseda NR SR: (2003-11-05):
(Hlasovanie.) 132 prítomných, 13 za, 4 proti, 115 sa zdržalo. Návrh sme neschválili. Ďalší návrh.
Blanár, Juraj, podpredseda NR SR (2021-06-24):
Pani poslankyňa Pleštinská, nech sa páči.
P. Paška, predseda NR SR: (2006-08-02):
Nech sa páči.
Krajčír, Ľuboš, poslanec NR SR (2022-10-04):
Pán kolega, je naozaj veľmi komické, keď vy idete vystupovať. Nielen vašim prejavom, ale aj obsahom, ktorý ste tu tvrdili. Vy idete tvrdiť o ministrovi Krajniakovi, že zavádza a klame. Vy sa pozrite do vlastných radov na vášho straníckeho šéfa, ktorému tak dvorne tlieskate, ako tu zavádzal celé Slovensko za jeho ministrovania, keď tu rozprával o zastropovaných cenách energií, o zásobníkoch plynov, o tom, ako v žiadnom prípade nebude za pád vlády. Dnes som čítal rozhovor, že ide rokovať s HLAS-om a so SMER-om o páde vlády, teda o predčasných voľbách. Ako pod jeho vedením dávalo ministerstvo hospodárstva ľuďom návrh, teda názor na to, ako majú zatvárať chladničku, ako teda majú šetriť v domácnosti s energiami, keď teda oni od neho čakali niečo iné. Ale poďme trošku teda k faktom, ktoré ste povedali. Tvrdíte, že dôchodca, ktorý ide do predčasného starobného dôchodku, na nich sa nebudú nejakým spôsobom zarátavať roky štúdia. To, čo tvrdíte, vôbec, ale vôbec nie je pravda. Veď 40 odpracovaných rokov, nie odštudovaných. To znamená, že pre dôchodcov a predčasných dôchodcov na nich sa to nevzťahuje. Tak, prosím, nezavádzajte a lepšie si to naštudujte. Ale naozaj vaše vystúpenie nielen bolo komické, ale aj zavádzajúce. No len my čo sa divíme, čo chceme od strany odborníkov, kde na čele odbornosti na zdravotníctvo máte pani Cigánikovú, potom obuvníka s kaderníkom ste mali ministrom školstva a dnes sa dozvedáme, že vy ste odborník na sociálnu oblasť. Môžte sa hanbiť za vaše vystúpenie, pán kolega.
Verešová, Anna, poslankyňa NR SR (2019-05-20):
Koľkokrát si už, kolegyňa, o tomto všetkom hovorila, stále na to upozorňuješ, ale nie je to žiadne, že, dobré ráno, Slovensko. Pretože už viac ako dvadsať rokov demografi aj sociológia upozorňujú na starnutie obyvateľstva, na rýchle starnutie obyvateľstva. Také nie je nikde inde len u nás a na Slovensku takéto razantné a rýchle. Nedávno som hovorila, že je tu teda nová situácia na Slovensku, kedy je prvýkrát v histórii viac dôchodcov ako detí, sto detí na stodva seniorov. Choroba Slovenska je, že každá inštitúcia si vytvorí svoju vlastnú koncepciu. Neexistuje žiadna, žiadna kontinuita, neexistuje žiadna komunikácia. Na Slovensku sa dlhodobo nevie, čo je to medzirezortná komunikácia. To už by sme koľko žiadali, aby to bolo ešte nakoniec aj komunikácia so samosprávami, ktoré sú tiež kompetentné a zodpovedné za poskytovanie sociálnych služieb pre seniorov, o ktorých si hovorila, že správa, správa aj hovorí. Som veľmi rada a vďačná, že NKÚ sa venoval tejto problematike. Takže nie je už ani o päť minút dvanásť, ani, ani dvanásť, je už vlastne, už päť minút po dvanástej, ale napriek tomu je potrebné naozaj uskutočňovať tieto systémové zmeny. Do roku 2060 sa zvýši počet obyvateľov vo veku nad 65 rokov o 800-tisíc a vo veku od 20 do 64 rokov o jeden milión. Žiadne nové správy, dlhodobo bolo treba sa pripravovať, ale aj tak, ako sa hovorí, nikdy nie je neskoro. Takže naozaj je najvyšší čas. Poďme do toho!
Bugár, Béla, podpredseda NR SR (2019-09-11):
Pardon. Ďalšie procedurálne, páni poslanci, predsedovia výborov. Pán poslanec Kollár.
Kollár, Boris, predseda NR SR (2020-07-08):
Prosím určeného spoločného spravodajcu z výboru pre financie a rozpočet poslanca Milana Kuriaka, aby informoval Národnú radu o výsledku rokovania výborov o tomto návrhu vlády.
Gašpar, Tibor, podpredseda NR SR (2024-09-20):
Ďakujem. Ďalší s faktickou poznámkou, pán poslanec Kalivoda, nech sa páči.
T. Bastrnák, poslanec: (2007-10-23):
Zároveň je potrebné upozorniť na základnú povinnosť zdravotnej poisťovne pri obhospodarovaní niekoľkých miliárd finančných prostriedkov zdravotníctva, ktorého efektívna kontrola tohto obhospodárenia je vykonaná len pri dobrom informačnom systéme, dostatočných kontrolných mechanizmoch a odborne zdatných zamestnancoch. Zavádzanie nových kontrolných metód si vyžaduje vývoj informačných systémov zdravotných poisťovní. Ďalšie body vládneho návrhu zákona sa prečíslujú. Druhý bod.  V čl. I vládneho návrhu zákona v bode 5 § 15 ods. 6 znie: „Ak po splnení povinností uvedených v ods. 1 písm. b) , kde pri verejnom zdravotnom poistení výsledkom hospodárenia je kladný výsledok, môže ho zdravotná poisťovňa použiť len zabezpečenie zdravotnej starostlivosti.“ Odôvodnenie: Vládny návrh zákona  v  stanovenom ustanovení § 15 ods. 6 novelizovaného bodu 5 spája dva rôzne prístupy. Kým úhrada predstavuje výdavok, úbytok finančných prostriedkov z účtu, kladný výsledok hospodárenia je účtovným vyjadrením rozdielu medzi zaúčtovanými výnosmi a dosiahnutými nákladmi. Vypočítaný kladný výsledok hospodárenia nemusí mať formu finančných prostriedkov na účte, ale aj inú formu, napríklad pohľadávok majetku a podobne. Vládny návrh zákona predpokladá, že zdravotná poisťovňa použije prostriedky získané na úhradu záväzkov v danom roku, čo je veľmi ťažko realizovateľné. Predložený pozmeňujúci návrh odstraňuje nedostatky vládneho návrhu tým, že určuje, že prostriedky zdravotná poisťovňa použije na zabezpečenie zdravotnej starostlivosti tak, ako ich ukladá zákon. Ďakujem veľmi pekne  za pozornosť.
Blanár, Juraj, podpredseda NR SR (2023-05-24):
Ďakujem, pán spravodajca. Otváram všeobecnú rozpravu, do ktorej som neobdržal žiadnu písomnú prihlášku, preto sa pýtam, kto má záujem sa prihlásiť ústne do rozpravy. Konštatujem, že nikto, vyhlasujem všeobecnú rozpravu za uzavretú, keďže rozprava neprebehla, môžem teda konštatovať, že hlasovať o tomto bode programu budeme o 11.00 hod. a prerušujem rokovanie o tomto bode programu. Ďakujem pánovi poslancovi Marcinčinovi. Ale pána poslanca Karola Kučeru poprosím, aby ďalej predložil ďalší návrh v prvom čítaní, poslanca Karola Kučeru na vydanie zákona, ktorým sa mení zákon č. 532/2010 Z. z. o Rozhlase a televízii Slovenska a o zmene a doplnení niektorých zákonov v znení neskorších predpisov. Je to parlamentná tlač 1669, návrh na pridelenie výborom je pod číslom 1732. Pán poslanec Kučera, nech sa páči, máte slovo. (Rokovanie o návrhu poslanca Národnej rady Slovenskej republiky Karola Kučeru na vydanie zákona, ktorým sa mení zákon č. 532/2010 Z. z. o Rozhlase a televízii Slovenska a o zmene a doplnení niektorých zákonov v znení neskorších predpisov , tlač 1669.)
Laššáková, Jana, podpredsedníčka NR SR (2014-07-10):
Pán poslanec Hlina, nech sa páči.
Ďuriš Nicholsonová, Lucia, podpredsedníčka NR SR (2017-12-13):
Jedna faktická poznámka na vaše vystúpenie, pani poslankyňa. Končím možnosť prihlásiť sa faktickou poznámkou. Pán poslanec Krajčí, nech sa páči.
Hrušovský, Pavol, predseda NR SR (2011-11-29):
Panie poslankyne, páni poslanci, poprosím, aby ste zaujali svoje miesto v rokovacej sále. Otváram rokovanie 26. schôdze Národnej rady Slovenskej republiky, na ktorej vás srdečne vítam. Ešte predtým, ako pristúpime k samotnému rokovaniu, dovolil som si, možno trošku netradične, neberte to nejako inak ako úprimne, tak ako býva zvykom na konci každého kalendárneho roka na poslednej schôdzi Národnej rady predsedom Národnej rady niečo poslancom ponúknuť, tak som si vám dovolil venovať tento adventný veniec, ktorý, keď sa naň pozriete, nech každému pripomína to, čo v ňom vidí, a prijmite to z úprimného srdca. Ďakujem pekne. (Potlesk.) Poprosím vás, aby sme sa prezentovali. (Prezentácia.) 126 poslancov prítomných. Konštatujem, že Národná rada Slovenskej republiky je schopná uznášať sa. Na 26. schôdzu som určil ako overovateľov poslancov Přidala a Vincenta Lukáča, ich náhradníkmi budú páni poslanci Oravec a Goga. Dovoľte mi, aby som vás informoval, že Ľubomír Galko sa dňom 24. novembra 2011 opäť vrátil medzi nás a začal uplatňovať mandát poslanca Národnej rady Slovenskej republiky a zároveň jeho nastúpením do poslaneckého prostredia zanikol mandát poslancovi Jaroslavovi Sujovi, ktorý bol ako náhradníkom v Národnej rade práve za pána poslanca Galka. Máte rozdaný návrh programu 26. schôdze Národnej rady Slovenskej republiky , chcem sa opýtať prítomných pánov poslancov, či má niekto návrhy na jeho doplnenie alebo zmenu. Pán poslanec Blanár.
Pellegrini, Peter, predseda NR SR (2015-04-24):
Pani poslankyňa Vášáryová.
Ďuriš Nicholsonová, Lucia, podpredsedníčka NR SR (2016-11-24):
Ďakujem pekne. Pani poslankyňa Zimenová, doplňujúca otázka? Nie, nie je tomu tak. Ďalšou vyžrebovanou otázkou je otázka pána poslanca Miroslava Beblavého na podpredsedu vlády a ministra vnútra Roberta Kaliňáka. „Martin z Bratislavy sa pýta: ´Ako bude Finančná správa od 1. 1. 2017 komunikovať s daňovníkmi, ktorí majú aktivovanú elektronickú schránku, resp. s osobami, ktoré sú splnomocnené na elektronickú komunikáciu daňovníkov s Finančnou správou, ak elektronicky prešli už zamestnanci školeniami?´“ Nech sa páči, pán minister vnútra.
Kollár, Boris, predseda NR SR (2021-05-11):
S ďalšou faktickou poznámkou vystúpi pani poslankyňa Pleštinská.
Zmajkovičová, Renáta, podpredsedníčka NR SR (2014-03-27):
Nech sa páči ešte, pán minister.
Hort, Milan, podpredseda NR SR (2010-11-03):
Ďalej pán poslanec Alexander Slafkovský, nech sa páči.
M. Urbáni, poslanec: (2008-01-29):
Jedna poznámka ešte. Keď ste tu hovorili o zlom svedomí, o zbabelosti, chcem vám pripomenúť, že pán eurokomisár Figeľ je za vašu stranu, robí si svoju robotu dobre, ale potom, ako tam môže byť v takejto zlej Európskej únii, keď je tam všetko také zlé. Ďakujem pekne.
Hlina, Alojz, poslanec NR SR (2013-03-27):
Vážená pani predsedajúca, vážení kolegovia, dovoľte, aby som vás privítal pri treťom predkladanom návrhu zákona v rámci môjho rokovacieho dňa, ktorý v zásade nemusel byť, keby ste včera nezahrali tú hru, kto je väčší. Môžme prípadne porozmýšľať, že čo s tým. Máme chvíľku do hlasovania, že či si dáme pauzu, alebo prípadne pošlem message občanom, ktorý už som tu neraz povedal a avizoval som, že ho ešte teda niekoľkokrát poviem, aby si dávali pozor pred úžerníkmi, to môžme prípadne povedať, ale poviem najskôr k predloženému zákonu, samozrejme, návrhu zákona. Návrh zákona hovorí o tom, že treba skrátiť v návrhu zákona o 10 % príspevky pre politické strany. Bližšie odôvodním v rozprave, do ktorej sa hlásim. Ďakujem.
Hraško, Igor, poslanec NR SR (2014-06-05):
Ďakujem pekne. Pani kolegyňa, ono, viete, vtedy nebola analýza, nevedelo sa, aké budú vymeriavacie základy. Viete mi vy dneska povedať, aký bude vymeriavací základ o desať rokov? Aký budeme mať HDP, kam pôjde slovenská ekonomika? Dneska to nikto povedať nevie. Nikto to nevie ani zagarantovať, ani nič. To znamená, že sa musia hľadať postupné riešenia. A takisto, ako sa nevedelo predtým, že príde kríza v takom rozsahu a taká rozsiahla, tak sa museli hľadať nejaké riešenia. Niektoré riešenia sú lepšie, niektoré riešenia sú horšie. A to, akú máte vy filozofiu, to samozrejme nikto vám neberie, ale zrušiť druhý pilier, by sa dal len pri zmene, celkovej zmene ekonomického systému Slovenska. Pretože takto, a to aj odborníci sa na tom zhodli, nie ja, to odborníci povedali, že pri súčasnom demografickom vývoji tento systém nie je udržateľný. To znamená, že treba hľadať riešenia také, ktoré tento systém udržateľným robiť budú do budúcnosti. A to, že sa v čase môže meniť, tak to je holá pravda, pretože naozaj my nemôžeme ovplyvniť vonkajšie faktory, ktoré ovplyvňujú, žiaľ, našu ekonomiku. To sú globálne faktory, do ktorých zasahovať nevieme, a sme na to dosť malí. To znamená, že my sa musíme len prispôsobiť. Takže v tomto duchu si myslím, že budeme konštruktívne hľadať riešenia, a nie nejaké politické a nie po sebe tuná štekať a brechať a že kto aké štatistiky má. Tie štatistiky sú, prístup je, ide tuná naozaj o dialóg a toto bol naozaj jeden z prvých krokov, kde sa spoločne dohodlo na riešení, ktoré áno, nie je dokonalé, ale môže posunúť ten systém trošku dopredu. O tom, či sa druhý pilier bude rušiť, alebo nebude rušiť v budúcnosti, to je otázka naozaj možno niekoľkých rokov, no, ak sa nerozhodne inak a nevybrakuje sa to už predtým. Ale dúfam, že k tomu nedôjde.
Hrnčiar, Andrej, podpredseda NR SR (2017-03-21):
Ďakujem. Takže otváram rozpravu, do rozpravy som dostal tri písomné prihlášky, za klub SaS pani poslankyňa Anna Zemanová a ďalej sú prihlásení pán poslanec Martin Poliačik a Zsolt Simon. Nech sa páči, pani poslankyňa Zemanová.
Grendel, Gábor, podpredseda NR SR (2021-01-14):
Dobre. Pán podpredseda nechce reagovať na faktickú poznámku. V rozprave teraz vystúpi v mene poslaneckého klubu SaS pani poslankyňa Halgašová, nech sa páči.
Pčolinský, Peter, podpredseda NR SR (2023-06-28):
Prezentujeme sa a hlasujeme. (Hlasovanie.) Prítomných 138, za 137, nehlasoval 1. Návrh sme schválili.